<classify> Akizungumza mwishoni mwa wiki hii kwenye ufunguzi wa semina ya siku moja iliyofanyika kwenye ukumbi mpya wa Baraza hilo Ilala Sharif Shamba, Dar es Salaam, Makonda alisema pamoja na Basata kuratibu sekta ya sanaa, imeona ni vyema wasanii kulinda afya zao na kuhakikisha wanakuwa na afya njema kupitia kuwa na bima ya afya.Nawapongeza sana Basata kwa kuona umuhimu wa afya kwa wasanii wetu. Kumbe pamoja na kuratibu sekta ya sanaa na kukusanya mapato kutoka kwenye kazi za sanaa, Basata wanauona umuhimu wa afya kwa wasanii, alisema Makonda.Alisema katika siku za hivi karibuni wasanii wamekuwa wakiombaomba fedha za matibabu ama kutatua matatizo mbalimbali hali inayotokana na wao kutojiwekea akiba ya fedha ili ifae katika kutatua changamoto hizo.Ni fedheha kubwa kwa wasanii tena wengine maarufu kuombaomba kwa ajili ya matibabu. Lazima watokane na aibu hii kwa kujiwekea akiba ya fedha kupitia mfuko wa Bima ya afya. Hili litamaliza kabisa tatizo la wasanii kukosa fedha za matibabu, alisema Makonda.Aidha, Makonda alishangazwa na kukosekana kwa wasanii wengi maarufu kwenye semina hiyo na kueleza kwamba wao ndiyo wamekuwa ombaomba wakubwa pale wanapokuwa na shida ya matibabu na wengine wamefikia hatua ya kuomba hata fedha za pango.Nashangaa sana katika semina hii muhimu baadhi ya wasanii wakubwa siwaoni. Wanajiona wakubwa, lakini wao ndiyo wamekuwa mstari wa mbele kuombaomba pale wanapokuwa na tatizo la matibabu na hata kodi za nyumba wanazoishi, alieleza Makonda.Awali, akimkaribisha Mkuu wa wilaya, Katibu Mtendaji wa Basata, Godfrey Mungereza alisema Basata imeandaa semina hiyo kwa kushirikiana na Mfuko wa Taifa wa Bima ya Afya NHIF baada ya kuona wasanii wamekuwa na tatizo la kugharamia matibabu na wamekuwa ni wa kutembeza bakuli pale wanapougua.  <topic>: MICHEZO 